Szemelvények. 
81 
iskola és a tanulók statisztikájára, arra a kérdésre, hogy az 
ünnepély szabadban folyt-e le, az ünnepély programmjára, a 
közreműködőkre, az Országos Ifjúsági Madárvédöligára stb. 
Az egyesület abból a szempontból, hogy a Madarak és 
Fák napjának iskolai ünnepe egész jelentőségével érvényesüljön, 
minden ide vonatkozó kiadványaiban hangsúlyozza, hogy az 
iskolásgyermekek a Madarak és Fák napjára úgyszólván egész 
éven át előkészíttessenek. 
Az egyesület ennek a célzatnak elősegítése végett 1907- 
ben megalkotta az iskolásgyermekek körében az Országos 
Ifjúsági Madárvédőligát. 
Ez a liga minden alapszabály nélkül való, és egyszerűen 
egy a madarak és általában az állatok kímélését Ígérő foga- 
dalmon alapul, melynek megértésével és letevésével bármely 
iskolás gyermek az egész országra terjedő liga tagjává válik 
és erről az iskola tanítója által kiszolgáltatott és nevére szóló 
tagsági lapot kap. 
. A tagsági nyomtatványok mind az egész országra nézve 
az Országos Állatvédő Egyesület nevében vannak kiállítva, a 
mely egyesület az összes nyomtatványokat saját költségén állítja 
ki, és az iskoláknak ingyen és portómentesen küldi szét. 
A vallás- és közoktatásügyi miniszter közbelépése folytán 
a belügyi miniszter is hivatalosan hozzájárul ahhoz, hogy az 
Országos Ifjúsági Madárvédőliga a fent érintett egyszerű alakban 
alapszabályok nélkül működhessék. 
A ligába eddig belépett iskolásgyermekek száma meg- 
haladja a 350 ezret és a liga szervezésének gyorsítása céljából 
az Országos Állatvédő Egyesület a szervezés mikéntjére nézve 
útmutatást nyújtó munkát készíttetett, mely most van elbírálás 
alatt. 
Az Országos Állatvédő Egyesületnek az iskolákban foly- 
tatott és fent vázolt akcióját, mely a Gyermeknaptár terjesztésén, 
Madarak és Fák napja intézményének fejlesztésén és az Országos 
Ifjúsági Madárvédőliga szervezésén alapul, hat évi céltudatos 
munka után a közoktatásügyi kormány az egyesület kimerítő 
emlékiratának teljes méltánylásával most már hivatalosan el- 
ismerte és az egyesületnek a népiskolák keretében kifejtett 
tevékenységét jóváhagyásával engedélyezte. 
Orv. -Terra. Egy. XXXII. (Uj. f. XXIII.) k. 
6 
